Suzana Zisi

Suzana Zisi,u lind në Vlorë në vitin 1967, është shkrimtare shqiptare.

 Biografia 

Suzana Zisi, 
u lind në Vlorë në vitin 1967.
U diplomua për Gjuhë dhe Letërsi Shqipe në Universitetin e 
Elbasanit në vitin 1990.
Qysh atëherë e deri në vitin 2000, ka botuar krijimet
e veta poetike në faqet e gazetave letrare të kohës.

Në vitin 2004 botoi vëllimin e parë poetik “E bardha ështe pak”. 
Libri u prit mirë nga kritika dhe lexuesit. 
Ai u përzgjodh ndër 5 vëllimet poetike më të mira, 
nga Juria e Konkursit Kombëtar “Penda e artë” në vitin 2005.

Në vitin 2006, botoi vëllimin e dytë poetik “
Imazhet kanë ftohtë”, me parathënie të studiuesit dhe poetit të mirënjohur, Agim Vinca. 
Në librin e saj të dytë, Suzana, prezanton një 
botë të veçantë poetike, nëpërmjet një ndjeshmërie filozofike 
dhe universale moderniste, e cila e shpalos trajtën e saj, 
përmes metaforave dhe simboleve individuale. 
Metaforën dhe simbolikën e vet autoriale, poetja i ngre në një shkallë 
më të lartë në frymëzimin dhe ligjërimin poetik të librit të 
dytë, ç’ka ka sjellë jo vetëm farkëtimin e një imazhi poetik 
specifik, por edhe një pjekuri më të madhe në vleresimin 
e ideve dhe dukurive të botës reale e emocionale.

Në 2009, shtëpia botuese "ODYSSEAS" në Athinë (Greqi), 
boton në gjuhën greke, vëllimin poetik “ΣΤΙΣ ΕΡΗΜΟΥΣ ΤΗΣ ΣΙΩΠΗΣ .”,(Në shkretëtirat e heshtjes), 
përkthyer në greqisht nga poeti dhe perkthyesi i mirenjohur Niko Kacalidha.

Ne maj 2011, botoi vellimin e katert poetik “TË JESH... FJALË” - Shtepia Botuese “OMBRA GVG”, 
Ne kete liber, poetja rikonfirmon edhe nje here qe nuk eshte rastesisht ne udhen e poezise por, 
rrugeton me dinjitet dhe profesionalizem ne udhen e veshtire te artit poetik.

Shumë nga krijimet poetike të Suzanë Zisit, janë prezantuar 
jo vetëm në revista e gazeta letrare shqiptare por edhe në 
prestigjioze të huaja. 
Disa poezi të saj, në vitin 2008, janë 
botuar në revistën letrare franceze “Le capital des mots”. 
Së fundmi ajo është prezente edhe në revista letrare sllovene 
dhe kroate. 
Në poezinë shqipe pas viteve 90, Suzana Zisi ka spikatur 
gjithmonë e më shumë si një zë i vecantë poetik, modern
dhe elegant.

 Veprat 

E BARDHA ËSHTË PAK,ShB "Albatros", Tirane, 2004
IMAZHET KANË FTOHTË, ShB "Toena",Tirane, 2006
ΣΤΙΣ ΕΡΗΜΟΥΣ ΤΗΣ ΣΙΩΠΗΣ, ShB "Odisseas",Athine, 2009
TË JESH... FJALË - ShB “OMBRA GVG”, Tirane, 2011


Kategoria:Biografi shqiptare
Kategoria:Shkrimtarë shqiptarë
Kategoria:Lindje 1967